**32. СОУ „Св. Климент Охридски“**

**Критерии за оценяване на писмените работи на учениците по български език и литература**

 Оценяването е съобразено с ДОИ за създаване на устни и писмени ученически текстове (преразказ, съчинение, есе, резюме), които са предвидени в учебната програма.

 Проверката на тестовете се извършва с предварително заявен брой точки за всеки въпрос (изборен или отворен) и скала, приравняваща броя точки към определена цифрова оценка, изчислена на базата на единна формула.

**Критерии за оценяване на преразказ (общо 30 точки)**

|  |  |  |
| --- | --- | --- |
| **№** | **Критерии** | **Точки** |
| 1.  | Предава съдържанието вярно, изчерпателно и в съответствие с развитието на действието. | 5 |
| 2. | Напълно се съобразява с дидактическата задача, като преценява кои епизоди да предаде сбито и кои подробно, за да запази смисловата и логическа взаимосвързаност както на художествения текст, така и на преразказа. | 5 |
| 3. | Преобразува правилно и последователно пряката реч в непряка. | 4 |
| 4. | Преразказва в съответствие с дидактическата задача в подходящо основно глаголно време. | 4 |
| 5. | Не допуска граматични, правописни или пунктуационни грешки; използва разнообразни синтактични конструкции. | 7 |
| 6. | Владее синонимното богатство на езика и употребява стилово уместни думи и изрази. | 3 |
| 7. | Откроява графично всички абзаци; пише с ясна графика главните и малки букви, отделя думите; редактира четливо текста при необходимост. | 2 |

**Критерии за оценяване на резюме (общо 10 точки)**

|  |  |  |
| --- | --- | --- |
| **№** | **Критерии** | **Точки** |
| 1. | Извлича информация от текста и я обработва в съответствие с поставената задача. | 2 |
| 2. | Композира и структурира свой текст, като се съобразява с поставената задача. | 3 |
| 3. | Владее и прилага книжовните норми (правописна, лексикална, граматична, пунктуационна) на съвременния български книжовен език. | 3 |
| 4. | Подбира и съчетава езикови средства с оглед на стиловата уместност. | 2 |

**Критерии за оценяване на есе (общо 30 точки)**

Оценяването включва:

1. Компетентности за изграждане на есе

2. Компетентности за изграждане на аргументативен текст

3. Езикови компетентности

|  |  |  |
| --- | --- | --- |
| **№** | **Критерии** | **Точки** |
| **1.** | **Компетентности за изграждане на есе** | **10** |
| 1.1. | Недвусмислено изразява лична позиция, провокирана от поставения проблем | 2 |
| 1.2. | Обвързва проблема с актуалния контекст | 2 |
| 1.3. | Използва подходящи стилово езикови средства за постигане на убедителност и въздействие | 3 |
| 1.4. | Умее да интерпретира различни аспекти на проблема | 3 |
| **2.** | **Компетентности за изграждане на аргументативен текст** | **12** |
| 2.1. | Формулира теза, съответстваща на поставения проблем | 3 |
| 2.2. | Изгражда задълбочена логически последователна и смислово обвързана с темата аргументация | 3 |
| 2.3. | Изгражда логическа или асоциативна организация на текста | 3 |
| 2.4. | Свързва логически последователно композиционните части | 3 |
| **3.** | **Езикови компетентности** | **8** |
| 3.1. | Владее и прилага правописната норма | 2 |
| 3.2. | Владее и прилага лексикалната норма | 2 |
| 3.3. | Владее и прилага граматичната норма | 2 |
| 3.4. | Владее и прилага пунктуационната норма | 2 |

**Критерии за оценяване на интерпретативно съчинение**

**(общо 30 точки)**

 Оценяването включва:

1. Литературни компетентности

2. Компетентности за създаване на аргументативен текст

3. Езикови компетентности

|  |  |  |
| --- | --- | --- |
| **№** | **Критерии** | **Точки** |
| **1.** | **Литературни компетентности**  | **10** |
| 1.1. | Познава съдържанието на изучаваната художествена творба и се ориентира в системата на хуманитарните проблеми и ценности. | 2 |
| 1.2. | Осъзнава актуалността на разработвания проблем | 2 |
| 1.3. | Показва знания за автора и творбата и умения да ги ситуира в социокултурния контекст на епохата | 4 |
| 1.4. | Осмисля темата и подчинява разработката на нея | 2 |
| **2.** | **Компетентности за изграждане на аргументативен текст** | **12** |
| 2.1. | Формулира точна, ясна и изчерпателна теза | 4 |
| 2.2. | Изгражда задълбочена, логически последователна и смислово обвързана с темата аргументация | 4 |
| 2.3. | Прави адекватни изводи и заключения | 2 |
| 2.4. | Умее да балансира собствен текст и цитати от художествената творба | 1 |
| 2.5. | Оформя графически правилно текста | 1 |
| **3.** | **Езикови компетентности** | **8** |
| 3.1. | Владее и прилага правописната норма | 2 |
| 3.2. | Владее и прилага лексикалната норма | 2 |
| 3.3. | Владее и прилага граматичната норма | 2 |
| 3.4. | Владее и прилага пунктуационната норма | 2 |

**Критерии за оценяване на устните отговори на учениците**

**Среден 3**

Умее да разпознава езиково явление. Има сериозна непоследователност в логиката на отговора. Познава художествения текст. Познава някои основни характеристики на определени литературни жанрове. Разпознава някои основни структурни и композиционни елементи на литературния текст (тема, сюжет, композиция). Ограничено прилагане на литературнотеоретическите знания или езиковата терминология. Несамостоятелност на позициите, несигурност в крайните изводи.

**Добър 4**

Работа по образец. Не построява убедително отговора; не привежда доказателства. Разпознава и коментира ролята на основни структурни и композиционни елементи на литературния текст. Разпознава и коментира функцията на някои от тропите и фигурите на езика. Неточно опериране с езиковите или литературните понятия и категории. Осмисля възможните връзки на литературните текстове с митологичната и фолклорната култура. Познава някои от характерните за определени културни епохи и контексти ценностни системи, но не ги съотнася към интерпретацията си.

**Мн. добър 5**

Работа без образец. Липса на изчерпателност в отговора, доказателствата или изводите. Разбира условния характер на художествената литература и използва условността като инструмент на интерпретацията. Познава основните характеристики на литературните жанрове и интерпретира текста във връзка с жанровите особености. Коментира ролята на структурните и композиционните елементи на литературния текст. Осмисля и коментира функцията на тропите и фигурите на езика. Уверено се ориентира във фактите от литературната история. Коментира възможните връзки на литературните текстове с митологичната и фолклорната култура. Съотнася интерпретацията си с някои от характерните за определени културни епохи и контексти ценностни системи.

**Отличен 6**

Пренос от позната в непозната ситуация (създаване на текст). Умение да се построява логично и последователно отговора. Проявена лична позиция, самостоятелност, лексикална и граматична култура на речта; убедителност, изразителност и възможност за интерпретиране на художествения текст. Задълбочено познаване на художествения текст, езиковите или историческите факти; системни знания. Широка езикова, литературна или историческа култура. Разбира, коментира и проблематизира връзката между литературния текст, историческия и културния контекст. Интерпретира възможните връзки на литературните текстове с митологичната и фолклорната култура. Съотнася интерпретацията си с характерните за определени културни епохи и контексти ценностни системи.